Du skal skriftligt bede din arbejdsgiver om at indbetale din manglende løn. Dette kaldes et påkrav.
Det er vigtigt, at du sender dit påkrav via mail eller beder om en kvittering, hvis du sender det som brev, så du kan dokumentere, at dit påkrav er blevet modtaget.
Påkravet skal sendes hurtigst muligt. Gør i påkravet opmærksom på, at din arbejdsgiver har 5 dage til at indbetale den manglende løn.
Hvis din arbejdsgiver ikke udbetaler lønnen på trods af dit påkrav, har du ret til at ophæve ansættelsesforholdet, da der er tale om en misligholdelse af ansættelsesforholdet. Kontakt os forinden for rådgivning.